14. marts

14. marts ir gada 73. diena pēc Gregora kalendāra (74. diena garajā gadā). Līdz gada beigām ir atlikušas 292 dienas.

Vārda dienas 
Matilde, Ulrika

Notikumi 
 1590. gads — Ivrī kauja: Francijas karalis Anrī IV un hugenoti sakāva Majenas hercoga vadīto katoļu līgas karaspēku.
 1800. gads — par Romas pāvestu kļuva Pijs VII
 1900. gads:
 Hugo de Vrīss vēlreiz atklāja Mendeļa likumus;
 ASV valūtai tika ieviests zelta standarts.
 1903. gads — ASV Senāts ratificēja līgumu, kurā Kolumbija atļāva būvēt Panamas kanālu.
 1919. gads — Ukrainas PSR apstiprināja Ukrainas PSR ģerboni.
 1920. gads — Konstantinopoles okupācijas laikā Apvienotās Karalistes karaspēka vienības naktī uz 15. martu ieņēma svarīgākās Osmaņu impērijas valsts iestādes, Telegrāfa namu, apcietināja parlamenta deputātus un vairākas valsts amatpersonas, lai izvestu izsūtījumā uz Maltu.
 1939. gads — Vācijas spēki pilnībā okupēja Čehoslovākijas provinces Bohēmiju un Morāviju.
 1943. gads — Otrais pasaules karš: tika "likvidēts" Krakovas geto.
 1951. gads — Korejas karš:  ANO spēki otro reizi ieņēma Seulu.
 1957. gads — Indonēzijas prezidents Sukarno valstī izsludināja karastāvokli.
 1962. gads — pieņemts pašreizējais Togo ģerbonis.
 1978. gads — Izraēlas spēki iebruka Libānā un okupēja Libānas dienvidus.
 1980. gads — avārijas nosēšanās laikā lidmašīnas katastrofā Varšavā, Polijā bojā gāja 87 cilvēki, tostarp 14 cilvēku liela ASV boksa komanda.
 1994. gads — izlaists Linux laidiens 1.0.0.
 1995. gads — Normans Tagards kļuva par pirmo amerikāni, kas lidojis ar krievu kosmosa kuģi, ar Sojuz TM-21 dodoties uz staciju Mir.
 1998. gads — 6,9 balles stipra zemestrīce Irānas dienvidaustrumos.
 2002. gads — uz I-75 šosejas netālu no Ringgoldas pilsētas Džordžijas štatā ASV notika milzīga auto katastrofa, kurā bija iesaistītas 125 automašīnas.
 2004. gads:
 Pāvests Jānis Pāvils II kļuva par otro visilgāk kalpojušo pāvestu.
 Vladimirs Putins tika atkārtoti ievēlēts par Krievijas prezidentu.
 Spānijā parlamenta vēlēšanās ar 43,3% uzvarēja Spānijas Sociālistiskā strādnieku partija;
 2005. gads — Libānā miljons cilvēku izgāja ielās, lai protestētu pret Sīrijas karaspēka klātbūtni valstī un pret valdību, kas pieļāva premjerministra Rafika Hariri nogalināšanu.

Dzimuši 
 1681. gads — Georgs Filips Tēlemanis (Georg Philipp Telemann), vācu komponists (miris 1767. gadā)
 1794. gads — Juzefs Bems (Józef Zachariasz Bem), poļu politiķis un militārais darbinieks (miris 1850. gadā)
 1801. gads (j.s., pēc v.s. ) — Kristiāns Jāks Petersons (Kristjan Jaak Peterson), Latvijā dzimis igauņu dzejnieks (miris 1822. gadā)
 1804. gads — Johans Štrauss (Johann Strauß), Austrijas komponists (miris 1849. gadā)
 1807. gads — Leihtenbergas Žozefīne (Josefina av Leuchtenberg), Zviedrijas un Norvēģijas karaliene (mirusi 1876. gadā)
 1844. gads — Umberto I (Umberto I di Savoia), Itālijas karalis (miris 1900. gadā)
 1854. gads:
 Pauls Ērlihs (Paul Ehrlich), vācu ārsts (miris 1915. gadā)
 Tomass Māršals (Thomas Marshall), amerikāņu politiķis (miris 1925. gadā)
 1870. gads — Prospērs Brigemans (Prosper Bruggeman), beļģu airētājs, olimpiskās sudraba medaļas ieguvējs (miris 1939. gadā)
 1879. gads — Alberts Einšteins (Albert Einstein), Vācijā dzimis ebreju fiziķis (miris 1955. gadā)
 1882. gads — Vaclavs Serpiņskis (Wacław Sierpiński), poļu matemātiķis (miris 1969. gadā)
 1928. gads — Frenks Bormans (Frank Borman), ASV kosmonauts
 1933. gads — Maikls Keins (Michael Caine), angļu aktieris
 1934. gads — Jūdžīns Sernans (Eugene Cernan), ASV kosmonauts (miris 2017. gadā)
 1941. gads — Volfgangs Petersens (Wolfgang Petersen), vācu kinorežisors un scenārists (miris 2022. gadā)
 1946. gads — Vess Anselds (Wes Unseld), ASV basketbolists (miris 2020. gadā)
 1948. gads — Billijs Kristels (Billy Crystal), ASV aktieris
 1956. gads — Gunārs Dāboliņš, latviešu virsnieks, robežsardzes priekšnieks
 1958. gads — Albērs II (Albert II), Monako princis
 1965. gads — Āmirs Hāns (आमिर ख़ान), Indijas aktieris, režisors un producents
 1967. gads — Maikls Finks (Michael Fincke), ASV kosmonauts
 1968. gads — Roberts Ķīlis, latviešu sociālantropologs, pasniedzējs un politiķis (miris 2022. gadā)
 1977. gads — Vadims Fjodorovs, Latvijas futbolists
 1979. gads — Nikolā Anelka (Nicolas Anelka), franču futbolists
 1983. gads — Kristaps Janičenoks, latviešu basketbolists
 1988. gads:
 Saša Greja (Sasha Grey), ASV aktrise
 Stefens Karijs (Stephen Curry), amerikāņu basketbolists
 1990. gads — Gvido Kauss, latviešu hokejists

Miruši 
 1647. gads — Orānas Frīdrihs Henrihs (Frederik Hendrik van Oranje), nīderlandiešu valstsvīrs (dzimis 1584. gadā)
 1883. gads — Kārlis Markss (Karl Heinrich Marx), vācu filozofs, politekonomikas teorētiķis (dzimis 1818. gadā)
 1927. gads — Jānis Čakste, latviešu politiķis, pirmais Latvijas prezidents (dzimis 1859. gadā)
 1946. gads — Verners fon Blombergs (Werner von Blomberg), vācu karavīrs (dzimis 1878. gadā)
 1953. gads:
 Klements Gotvalds (Klement Gottwald), Čehoslovākijas politiķis (dzimis 1896. gadā)
 Johans Laidoners (Johan Laidoner), Igaunijas armijas ģenerālis (dzimis 1884. gadā)
 1958. gads — Aleksandrs Tifērs (Alexandre Tuffère), franču-grieķu vieglatlēts, olimpiskās sudraba medaļas ieguvējs (dzimis 1876. gadā)
 1965. gads — Meriona Džonsa Farkuara (Marion Jones Farquhar), amerikāņu tenisiste (dzimusi 1879. gadā)
 1969. gads — Klements Deikens (Clement Deykin), britu regbists, olimpiskās sudraba medaļas ieguvējs (dzimis 1877. gadā)
 1994. gads — Hanness Meiers (Hannes Meyer), šveiciešu arhitekts (dzimis 1889. gadā)
 1973. gads — Hovards Eikens (Howard Hathaway Aiken), ASV inženieris (dzimis 1900. gadā)
 1995. gads — Viljams Alfrēds Faulers (William Alfred Fowler), amerikāņu astrofiziķis (dzimis 1911. gadā)
 2004. gads — Jurijs Rubenis, latviešu inženieris un padomju politiķis (dzimis 1925. gadā)
 2006. gads — Lennarts Meri (Lennart Meri), igauņu politiķis, Igaunijas prezidents (dzimis 1929. gadā)
 2018. gads — Stīvens Hokings (Stephen Hawking), angļu zinātnieks (dzimis 1942. gadā)
 2021. gads — Māris Grīnblats, Latvijas politiķis (dzimis 1955. gadā)

Svētku un atceres dienas 
 Vasaras svētki (Albānija)
 Baltā diena (Japāna, Dienvidkoreja)
 Pī diena (neoficiālie matemātiķu svētki)
 Ekvīrija (Equirria, Senā Roma)

Marts